
Në mbështetje të nenit 9 paragrafin 4 dhe 5 dhe nenit 11 dhe 12 të Ligjit Nr. 10/L-030 për Masat e Përkohshme për Produktet Themelore në Raste të Veçanta të Destabilizimit në Treg, si dhe duke u bazuar në Vendimin e Qeverisë së Republikës Kosovës nr.04/05 te datës 06.10.2026, Sekretari i Përgjithshëm i Zyrës së Kryeministrit shpall:

Konkurs

Për përzgjedhjen e tre (3) anëtarëve të jashtëm të Bordit të Pavarur për Masat e Përkohshme për Produktet Themelore në Raste të Veçanta të Destabilizimit të Tregut

1. Hyrje

Bordi i Pavarur për Masat e Përkohshme për Produktet Themelore në Raste të Veçanta të Destabilizimit të Tregut është organi më i lartë vendimmarrës përgjegjës për ushtrimin e kompetencave të përcaktuara me Ligjin Nr. 10/L-030 për Masat e Përkohshme për Produktet Themelore në Raste të Veçanta të Destabilizimit në Treg.

Në pajtim me nenin 9 të këtij ligji, Bordi përbëhet nga pesë (5) anëtarë, prej të cilëve tre (3) janë anëtarë të jashtëm dhe dy (2) anëtarë të deleguar nga Ministria përkatëse për Industri dhe Tregti dhe Autoriteti i Konkurrencës.

Procedura e vlerësimit dhe propozimit të kandidatëve zhvillohet në mënyrë që të sigurohet zbatimi i nenit 9 të Ligjit Nr. 10/L-030, sipas të cilit Bordi përbëhet nga tre (3) anëtarë të jashtëm dhe dy (2) anëtarë të deleguar, ndërsa Qeveria, pas përfundimit të procedurës, i paraqet Kuvendit propozimet në pajtim me paragrafin 5 të këtij neni. Kryetari dhe nënkryetari i Bordit zgjidhen nga radhët e anëtarëve të jashtëm, në pajtim me ligjin. Mandati është 5 (pesë) vjeçar, me mundësi të rizgjedhjes vetëm një herë.

Bordi i Pavarur i raporton Kuvendit të Republikës së Kosovës për ushtrimin e mandatit të tij në rrethana të veçanta të destabilizimit të tregut.

1. Detyrat dhe përgjegjësitë e Bordit

Në pajtim me nenin 10 të Ligjit Nr. 10/L-030 për Masat e Përkohshme për Produktet Themelore në Raste të Veçanta të Destabilizimit në Treg, Bordi ushtron funksionet dhe kompetencat e tij në mënyrë të pavarur dhe të paanshme. Ndër të tjera, Bordi:

· trajton rastet e iniciuara nga Ministria përgjegjëse për Industri dhe Tregti, Autoriteti i Konkurrencës, Këshilli për Mbrojtjen e Konsumatorit, odat ekonomike, shoqatat përkatëse dhe institucionet tjera relevante;
· ushtron kompetencat e tij kur konstatohet destabilizimi i tregut dhe mund të iniciojë raste që lidhen me mbrojtjen e sigurisë publike, realizimin e politikave publike me rëndësi të veçantë, mbrojtjen e shëndetit të qytetarëve ose mbrojtjen e kategorive të cenueshme në situata krize;
· bashkëpunon me institucionet kompetente, pa cenuar pavarësinë e tij vendimmarrëse;
· ushtron funksionet në bazë të analizës së tregut, evidencës ekonomike dhe parimit të proporcionalitetit;
· analizon zhvillimet në tregjet e produkteve që i nënshtrohen ligjit dhe vlerëson gjendjen e destabilizimit të tregut në bazë të të dhënave objektive ekonomike dhe statistikore;
· monitoron dhe vlerëson zbatimin e masave të vendosura dhe publikon raporte periodike mbi gjendjen e tregut;
· vendos për ndërprerjen, ndryshimin ose zgjatjen e masave në bazë të analizës së tregut; dhe
· trajton rastet në pajtim me kompetencat e përcaktuara me ligj.

1. Kushtet dhe kriteret për emërim:
Dokumentet që duhet të dorëzohen si pjesë e aplikimit

Kandidati për anëtarë të jashtëm të Bordit duhet t'i plotësojnë kushtet e përcaktuara në nenin 11 të Ligjit. Anëtarët e Bordit duhet të jenë shtetas të Republikës së Kosovës me vendbanim të përhershëm në Republikën e Kosovës.

Kandidati/ja duhet të dorëzojë dokumentacionin si në vijim:

1. CV-në;
1. Kopjen e letërnjoftimit ose dokumentit tjetër të vlefshëm të identifikimit;
1. Dëshmi që ka diplomë universitare në fushën e ekonomisë ose drejtësisë nga një institucion i akredituar i arsimit të lartë, përfshirë dëshminë për njohjen e diplomës së fituar jashtë Republikës së Kosovës, kur kjo kërkohet sipas legjislacionit në fuqi.;
1. Dëshmi që ka së paku dhjetë (10) vjet përvojë profesionale në fushat përkatëse;
1. Dëshmi që nuk është dënuar me vendim të formës së prerë për vepër penale, jo më të vjetër se (6) muaj nga data e lëshimit;
1. Të dëshmojë përmes deklaratës nën betim se kandidati/ja nuk gjendet në konflikt interesi dhe nuk ka interesa të drejtpërdrejta ose të tërthorta që mund të ndikojnë në ushtrimin e paanshëm të funksionit të tij.

Dokumentet duhet të jenë të qarta dhe të lexueshme. Mungesa e dokumenteve që janë përcaktuar shprehimisht si të domosdoshme për dëshmimin e plotësimit të kushteve ligjore trajtohet në pajtim me rregullat e procedurës së përzgjedhjes dhe legjislacionin për procedurën e përgjithshme administrative. Dokumentet ose të dhënat që mund të sigurohen nga organet publike sipas detyrës zyrtare trajtohen në pajtim me legjislacionin në fuqi.

[bookmark: _Hlk242260301]Në pajtim me nenin 11 paragrafi 3 të Ligjit nr. 10/L-030 për Masat e Përkohshme për Produktet Themelore në Raste të Veçanta të Destabilizimit në Treg, kandidati i cili propozohet/emërohet për Kryetar të Bordit duhet të ketë përvojë të dëshmuar në menaxhim dhe udhëheqje institucionale. Kryetari dhe nënkryetari zgjidhen nga radhët e anëtarëve të jashtëm të Bordit, në pajtim me nenin 9 të Ligjit nr. 10/L-030.

1. Papajtueshmëria dhe konflikti i interesit

Në pajtim me nenin 12 të Ligjit Nr. 10/L-030 për Masat e Përkohshme për Produktet Themelore në Raste të Veçanta të Destabilizimit në Treg, anëtarit të Bordit gjatë mandatit nuk i lejohet:

· të jetë anëtar apo pjesë e strukturave drejtuese të një partie politike;
· të ketë interes financiar ose pronësor në operatorë ekonomikë që mund të ndikohen nga vendimet e Bordit; ose
· të ushtrojë veprimtari që krijon konflikt interesi me detyrën e tij/saj.

Anëtarët e Bordit janë të detyruar të veprojnë në mënyrë të pavarur dhe të paanshme dhe të shmangin çdo situatë që mund të krijojë konflikt interesi. Përmbushja e këtyre kërkesave dëshmohet përmes deklaratës nën betim.

1. Mënyra e aplikimit

Kandidatët e interesuar mund të aplikojnë nga data 08 tetor 2026 deri me datën 07 nëntor 2026, në mënyrë fizike, dokumentacioni dorëzohet në Sekretariatin Koordinues të Qeverisë, Ndërtesa e Qeverisë, kati i I-rë, në Zyrën Nr. 101 në zarf/pliko të mbyllur ku shkruhet emri dhe mbiemri i aplikuesit si dhe emri i Bordit ku aplikon ku aplikon (Bordi i Pavarur për Masat e Përkohshme për Produktet Themelore në Raste të Veçanta të Destabilizimit të Tregut). 

Aplikimi mund të bëhet edhe përmes e-mail adresës: sekretaria.komision@rks-gov.net, po ashtu edhe përmes postës.

Aplikacionet e dorëzuara pas përfundimit të afatit nuk do të merren në konsideratë.

1. Mënyra e vlerësimit të kandidatëve/aplikantëve

Procedura e përzgjedhjes zhvillohet në pajtim me nenin 9 të Ligjit Nr. 10/L-030 për Masat e Përkohshme për Produktet Themelore në Raste të Veçanta të Destabilizimit në Treg, dhe procedurat përkatëse të përcaktuara nga Qeveria e Republikës së Kosovës. Sipas vendimit nr.04/05 te datës 06.10.2026. Pas përfundimit të afatit për aplikim, komisioni përgjegjës do ta bëj verifikimi e dokumentacionit dhe përmbushjes së kushteve ligjore të përcaktuara për kandidatët. Kandidatët që i plotësojnë kushtet ligjore do t'i nënshtrohen procedurës së vlerësimit nëpërmjet dy fazave:

· Rezultatet e verifikimit paraprak;
· Rezultatet përfundimtare në fazën e vlerësimit të intervistës.

Pas përfundimit të procedurës së përzgjedhjes, Qeveria i propozon Kuvendit të Republikës së Kosovës kandidatët në pajtim me nenin 9 të Ligjit Nr. 10/L-030 për Masat e Përkohshme për Produktet Themelore në Raste të Veçanta të Destabilizimit në Treg.

Kuvendi i Republikës së Kosovës emëron Kryetarin, nënkryetarin dhe anëtarët e Bordit në pajtim me ligjin.

